
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

	2026-жылдын «09» июлу
	№ 75
	 Астана шаары



[bookmark: _GoBack]Титан куймалары, эритмелери жана такталары үчүн ванадий-алюминий лигатурасына карата Бажы бирлигинин комиссиясынын 2009-жылдын 27-ноябрындагы № 130 чечиминин 7-пунктуна өзгөртүү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 16-пунктуна жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентинин № 1 тиркемесинин 7 жана 16-пункттарына ылайык Евразия экономикалык комиссиясынын Кеңеши чечти:  
1. Бажы бирлигинин комиссиясынын 2009-жылдын 27-ноябрындагы № 130 «Евразия экономикалык бирлигинин бирдиктүү бажы-тарифтик жөнгө салуусу жөнүндө» чечиминин 7-пункту төмөнкүдөй мазмундагы 7.1.96-пункт менен толукталсын:
[bookmark: _Hlk241511732]«7.1.96. ЕАЭБ ТЭИ ТН 8112 92 910 1 коду менен классификациялануучу, титан куймаларын, эритмелерин жана такталарын өндүрүүгө арналган жана Евразия экономикалык комиссиясынын Кеңешинин 2026-жылдын 
9-июлундагы № 75 чечими күчүнө кирген датадан тартып 2027-жылдын 
31-августун кошо алганга чейинки мезгилде 450 тоннадан ашпаган көлөмдө, ошондой эле 2027-жылдын 1-сентябрынан 2028-жылдын 31-августун кошо алганга чейин 450 тоннадан ашпаган көлөмдө Казакстан Республикасына ташып киргизилген ванадий-алюминий лигатурасы.
Көрсөтүлгөн тарифтик жеңилдик Казакстан Республикасынын аткаруу бийлигинин ыйгарым укуктуу органы тарабынан берилген, ушул пунктчанын биринчи абзацына ылайык товардын арналгандыгын тастыктаган жана товардын саны жөнүндө, мындай товарды ташып жеткирүүнү жана ташып кирүүнү жүзөгө ашырган уюмдар жөнүндө маалымдарды камтыган документ болгон учурда берилет.
Ушул пунктта каралган тарифтик жеңилдик ички керектөө үчүн чыгаруу бажы жол-жобосуна жайгаштырылуучу (жайгаштырылган) товарларга карата товарлар декларациясы боюнча, ал эми товарлар декларациясы берилгенге чейин чыгарылган учурда – товарлар декларациясы берилгенге чейин чыгаруу жөнүндөгү өтүнмө Казакстан Республикасынын бажы органы тарабынан Евразия экономикалык комиссиясы Кеңешинин 2026-жылдын 9-июлундагы № 75 чечими күчүнө кирген датадан тартып 2028-жылдын 31-августун кошо алган мезгил ичинде катталган учурда берилет.
Тарифтик жеңилдик колдонулган товарларды ушул пунктчанын биринчи абзацында көрсөтүлгөн максаттарда Казакстан Республикасынын аймагында гана пайдаланууга жол берилет.
Ушул пунктчада каралган тарифтик жеңилдикти колдонуу менен ички керектөө үчүн чыгаруу бажы жол-жобосуна жайгаштырылган товарларды пайдалануу жана (же) башкаруу боюнча көрсөтүлгөн чектөөлөр титан куймалары, эритмелери жана такталары өндүрүүчү ишкананын кампасына келгенге чейин колдонулат. Мындай ишкананын кампасына товарлардын келип түшкөнүн ырастоочу документ болуп мындай товарларды кабыл алуу же өткөрүп берүү-кабыл алуу актысы же анын көчүрмөсү эсептелет.».
2. Ушул Чечим расмий жарыяланган датадан тартып 10 календардык күн өткөндөн кийин, бирок Евразия экономикалык комиссиясынын Кеңешинин Бажы бирлигинин бирдиктүү бажы аймагына товарлардын айрым категорияларын ташып кирүүдө бажы алымдарын төлөөдөн бошотууну колдонуу тартибинин 15-пунктуна өзгөртүү киргизүү жөнүндө чечими күчүнө кирген датадан эрте эмес күчүнө кирет.


Евразия экономикалык комиссиясынын Кеңешинин мүчөлөрү:

